tartuNLP/wikipedia-smugri-20251201 huggingface dataset:
Kaksoismetalli

Kaksoismetalli (myös nimitystä bimetalli käytetään) on kahdesta eri tavalla laajenevasta metallista tehty liuska. Liuskat on liitetty toisiinsa kiinni niin, että ne pystyvät vapaasti laajenemaan. Tämä saa aikaan sen, että lämpötilan muutos muuttaa liuskan muotoa. Kaksoismetalli taipuu lämmetessään eri suuntaan kuin jäähtyessään.
Termostaatissa ja lämpöreleessä metalliliuskan taipuminen ohjaa kytkintä, joka käynnistää tai sammuttaa sähkölaitteen tietyssä lämpötilassa. Kaksoismetalliin perustuvissa lämpömittareissa metalliliuskan päähän on liitetty osoitin, joka kääntyy lämpötilan muuttuessa.
Pavel Koltšin

Pavel Konstantinovitš Koltšin (, 9. tammikuuta 1930 Jaroslavl, Neuvostoliitto – 29. joulukuuta 2010 Otepää, Viro) oli venäläinen hiihtäjä, joka edusti Neuvostoliittoa maastohiihdossa 1950- ja 1960-luvuilla. Hän urheili Moskovan Dynamo -urheiluseurassa.
Koltšin osallistui kaksiin talviolympialaisiin, joissa hän sai yhteensä neljä mitalia. Hänen pronssinsa 30 kilometrillä Cortina d'Ampezzon talviolympialaisissa 1956 oli ensimmäinen Pohjoismaiden ulkopuolelle palkittu olympiamitali maastohiihdossa. Hän voitti Cortinassa myös olympiakultaa 4 × 10 kilometrin viestihiihdossa sekä saavutti pronssia 15 kilometrillä ja sijoittui kuudenneksi 50 kilometrillä. Innsbruckin talviolympialaisissa 1964 hän saavutti vielä pronssia viestissä ja sijoittui kuudenneksi 15 kilometrillä.
Koltšin menestyi myös maailmanmestaruuskilpailuissa. Lahdessa 1958 hän saavutti kolme hopeamitalia (15 kilometriä, 30 kilometriä ja 4 × 10 kilometriä) ja Zakopanessa 1962 pronssimitalin viestissä.
Koltšin sijoittui 12. tammikuuta 1954 Sverdlovskin kisoissa 15 kilometrillä kolmanneksi. Hän voitti Holmenkollenin kisojen 15 kilometrin ja 50 kilometrin kilpailut vuonna 1958. Hänen vaimonsa, Alevtina Koltšina voitti olympiakultaa maastohiihdossa Innsbruckissa 1964.
Koltšin palkittiin eri kunniamerkein kotimaassaan. Hän vastaanotti Holmenkollen-mitalin vuonna 1963.
Hiihtouransa jälkeen Koltšin toimi vuosina 1968–1972 Neuvostoliiton hiihtojoukkueen päävalmentajana. Tämän jälkeen hän muutti vaimoineen Virossa asuvan poikansa luokse. Heille myönnettiin Viron kansalaisuus vuonna 1996.
Chrysler 300M

Chrysler 300M on luksusversio Chrysler Concordesta. Sen akseliväli on sama kuin Concordessa, mutta sen kori on kompaktimpi ja etu- ja takaylitykset ovat lyhyemmät. Autoa valmistettiin vuosina 1999-2004. Hinnaltaan 300M sijoittuu selvästi Concorden yläpuolelle. 300M mahtuu eurooppalaiseen 5-metrin luokkaan vientiautona, toisin kuin osittain samanlainen Chrysler LHS. Auto perustuu Chrysler LH -pohjalevylle.
Varustelu.
Special -mallissa on puukuvioisten verhoilupaneelien tilalla hiilikuitukuvioiset paneelit, ja 3.5-litrainen moottori on hieman tehokkaampi. Ulkonäköä on paranneltu tuplapakoputkilla, 18-tuumaisilla vanteilla, helmalevikesarjalla ja Moparin alustasarjalla.
Tekniikka.
Vaihteistona on nelivaihteinen automaattivaihteisto (42LE) AutoStick-toiminnolla, joka mahdollistaa vaihteiden manuaalisen vaihtamisen. Vaihteiston välitykset eroavat muista LH-malleista, koska auton kiihtyvyyttä on pyritty parantamaan polttoaineenkulutuksen kustannuksella.
Kehitys.
Vuonna 2002 auto sai uuden etumaskin.
Hillman Avenger

Hillman Avenger on aluksi Chrysler Europen ja myöhemmin PSA-konsernin vuosina 1970–1981 valmistama keskiluokan automalli, joka korvasi Hillman Minxin. Vuonna 1976 auton merkiksi vaihdettiin Chrysler, mutta vuonna 1979 PSA-konsernin ostettua Chrysler Europen autoa alettiin myydä Talbot-merkkisenä. Eri markkina-alueilla autoa on myyty monilla eri merkeillä ja mallinimillä, esimerkiksi osassa Euroopan maista Sunbeamina ja Yhdysvalloissa nimellä Plymouth Cricket. Mallin seuraajaksi esiteltiin vuonna 1978 Chrysler Horizon, joka pian kuitenkin muuttui Talbot-merkkiseksi.
Avenger esiteltiin keväällä 1970, ja se oli ensimmäinen ja viimeinen automalli, jonka Rootes Group kehitti ollessaan Chryslerin omistuksessa. Suomeen autoa alkoi tuoda Wihuri Oy Autola.
Teknisesti Avenger ei ollut kovin edistyksellinen, sillä se oli takavetoinen ja siinä käytettiin työntötankomoottoreita sekä jäykkää taka-akselia. Ensimmäinen korimalli oli neliovinen sedan, vuonna 1972 esiteltiin lisäksi viisiovinen farmari, seuraavana vuonna myös sedanin kaksiovinen versio. Manner-Euroopassa autoa myytiin Sunbeam-merkkisenä, maasta riippuen mallinimenä oli joko Avenger tai 1300/1600.
Etelä-Amerikan markkinoille autoa valmistettiin Argentiinassa ja Brasiliassa Dodge-merkkisenä. Volkswagen Group omisti 49 prosenttia Chryslerin argentiinalaisesta osastosta, jonka se osti kokonaan itselleen vuonna 1980. Tämän seurauksena entistä Dodge 1500 -mallia alettiin vuodesta 1982 alkaen valmistaa Volkswagen-merkkisenä. Valmistus päättyi vasta vuonna 1990.
Syksyllä 1976 Hillman-merkistä luovuttiin ja Avengeria alettiin markkinoida Chrysler-merkkisenä. Tällöin malli sai myös kasvojenkohotuksen, jossa sen ulkonäköä muokattiin vastaamaan uutta Chrysler Alpine -mallia. Ohjaamoa uudistettiin aiempaa ergonomisemmaksi.
Taloudellisiin vaikeuksiin ajautunut Chrysler myi vuonna 1978 eurooppalaisen osastonsa ranskalaiselle PSA-konsernille, jolloin Avengerista tuli seuraavana vuonna Talbot-merkkinen. Autoon ei kuitenkaan enää tehty varsinaisia uudistuksia.
Chrysler Concorde

Chrysler Concorde oli neliovinen, täysikokoinen, etuvetoinen sedan, jota Chrysler valmisti vuodesta 1993 vuoteen 2004. Se korvasi Chrysler Fifth Avenue-mallin Chryslerin mallistossa. Concorde perustui Chrysler LH-pohjalevylle, ja johdettiin American Motorsin ja Renault'n suunnittelemasta Eagle Premier-mallista, ja sen sisarmalleja olivat Dodge Intrepid, Chrysler LHS, Chrysler New Yorker, ja Eagle Vision. Se oli "Car and Driver"-lehden Ten Best- eli Kymmenen parasta-listalla vuosina 1993 ja 1994.
Muotoilu.
Concorden muotoilu perustui vuonna 1987 esiteltyyn Lamborghini Portofino -konseptiautoon. Portofino sai aikaan Chryslerin päätos valmistaa tuotantomalli joka pohjautui Portofinon vallankumoukselliseen muotoiluun, jota kutsuttiin ”cab-forwardiksi”. Cab-forward-muotoilun tunnusmerkkejä olivat suuri, kalteva tuulilasi ja melko lyhyet etu- ja takaylitykset. Pyörät sijaitsivat aivan auton kulmissa, saaden aikaan paljon suuremmat tilat matkustajille kuin muut senaikaiset autot. 
Sukupolvet.
Concorden ensimmäinen sukupolvi esiteltiin vuoden 1992 Detroitin autonäyttelyssä vuoden 1993 mallina. Ensimmäistä sukupolvea valmistettiin vuoteen 1997 ja Concorde muotoiltiin kokonaan uusiksi vuodeksi 1998. Concorde Limited, joka oli 10 senttimetriä pidempi kuin perus-Concorde, esiteltiin vuonna 2002 korvaamaan lähes identtisen Chrysler LHS-mallin. Concorden, kuten myös Intrepidin, viimeinen tuotantovuosi oli 2004. Chrysler 300M:n (joka korvasi Eagle Visionin vuonna 1999) tuotanto loppui myös samana vuonna. Chrysler 300 korvasi Concorden vuonna 2004 vuoden 2005 mallina.
Ensimmäinen sukupolvi (1993-1997).
Moottorivaihtoehdot:
Mittoja:
Toinen sukupolvi (1998–2004).
Moottorivaihtoehdot:
Mittoja:
Chrysler Cordoba

Chrysler Cordoba on keskikokoinen ”personal luxury car” -luokan auto, jota valmistettiin kahden sukupolven verran vuosina 1975–1983.
Ensimmäinen sukupolvi.
Chrysler Cordoba mk1 tuli myyntiin vuonna 1975, Cordoba nimi tule argentiinalaisesta Cordoba -kolikosta, jota käytetään myös auton keulakoristeessa. Cordobasta tuli pian yksi Chryslerin menestystuotteista ja se valmistettiin Ontarion Windsorissa. Parin ensimmäisen vuoden ajan kysyntä ylitti valmistusmäärän vaikka valmistusmäärä vuodessa oli yli 150 000 kappaletta. Cordoban tullessa myyntiin juuri tämän luokan markkinat olivat kasvamassa ja auton muotoilu halpaan hintaan yhdistettynä teki siitä hyvin suositun. Auto perustuu Chryslerin B-pohjalevyyn.
Kehitys.
Vuonna 1978 auto sai kasvojenkohotuksen jossa etuvalot muutettiin nelikulmaisiksi.
Moottorit.
Vaihteistona on A727, kolmivaihteinen automaattivaihteisto.
Toinen sukupolvi.
Chrysler Cordoba mk2 on edeltäjäänsä pienempi ja se perustuu Plymouth Volaren pohjalevyyn ja sen sisarmalliksi tuli Dodge Mirada. Auton muotoilu edeltäjäänsä verrattuna oli kulmikasta ja rumaa joten myyntikin jäi vähäisemmäksi.
Oscar Ustari

Oscar Alfredo Ustari (s. 3. heinäkuuta 1986 América, Buenos Airesin maakunta, Argentiina) on argentiinalainen jalkapallomaalivahti.
Ura.
Seurajoukkueet.
Ustari aloitti uransa Argentiinan pääsarjan Primera Divisiónin Independientessä, jonka pelaavaan kokoonpanoon hän nousi vuonna 2005. Kesällä 2007 hän siirtyi Espanjan pääsarjaan Primera Divisióniin Getafen joukkueeseen. Getafe maksoi Ustarista kuuden miljoonan euron siirtokorvauksen, joka oli seuran ennätys.
Getafessa Ustari debytoi 2–1-tappioon päättyneessä sarjaottelussa Valenciaa vastaan 26. syyskuuta 2007, mutta päävastuun kauden 2007–2008 sarjapeleissä kantoi joukkueen toinen argentiinalaismaalivahti Roberto Abbondanzieri. UEFA Cupin lohkovaiheessa ja pudotuspeleissä kaksikko jakoi peliajan puoliksi joukkueen yltäessä puolivälieriin. Espanjan cupissa Copa del Reyssä Ustari toimi joukkueensa ykkösmaalivahtina. Getafe ylsi kilpailun loppuotteluun, jossa Valencia oli kuitenkin parempi maalein 3–1.
Syyskuussa 2008 Ustari jätettiin ilman Getafen edustusjoukkueen pelinumeroa olympialaisissa sattuneen vakavan loukkaantumisen vuoksi. Hänen aiemmin käyttämänsä numero 1 annettiin Valladolidista lainalle hankitulle Jacobolle.
Vuonna 2012 Ustari siirtyi Argentiinan pääsarjassa Primera Divisiónissa pelaavaan Boca Juniorsiin.
Maajoukkueet.
Argentiinan maajoukkueessa Ustari teki debyyttinsä Norjaa vastaan 22. elokuuta 2006. Hän oli vuoden 2006 MM-kilpailuissa Argentiinan kolmosmaalivahtina.
Ustari on pelannut useita otteluita myös Argentiinan juniorimaajoukkueissa. Hän pelasi ykkösmaalivahtina Argentiinan yltäessä alle 17-vuotiaiden MM-kilpailuissa pronssille vuonna 2003 ja voittaessa nuorten maailmanmestaruuden vuonna 2005. Elokuussa 2008 Ustari kuului kultaa voittaneeseen Argentiinan joukkueeseen Pekingin olympialaisissa. Hänen turnauksensa katkesi kuitenkin jo puolivälierävaiheessa Alankomaita vastaan pelatussa ottelussa tapahtuneeseen loukkaantumiseen, jonka odotetaan pitävän hänet sivussa pelikentiltä kahdeksan kuukauden ajan. Hän loukkasi vasemman polvensa nivelsiteet vaarattoman näköisessä tilanteessa nappulakengän tarttuessa nurmeen kiinni.
Chrysler Aspen

Chrysler Aspen oli DaimlerChryslerin valmistama täysikokoinen SUV. Auto esiteltiin mallivuodelle 2007. Ensiesittely tapahtui Detroitissa tammikuussa 2006. Mallin valmistus loppui 2009 syksyllä.
Yleistä.
Auton tuotanto aloitettiin elokuussa Newarkin tuotantolaitoksessa, Delawaressa. Autoa valmistetaan samalla tuotantolinjalla kuin Dodge Durangoa. Aspenin myötä tehdas siirtyi Chrysler Groupin ns. Flexible Manufacturing Strategyn (FMS) noudattamiseen, jonka myötä on tarkoitus valmistaa autoja laadukkaammin, nopeammin ja alhaisemmin kustannuksin.
Aspen on hiihtokeskus USA:ssa.
Moottorit.
Nelivetoisen Aspenin moottorivaihtoehtoina on 4,7-litrainen Chryslerin valmistama Powertech-moottori ja 5,7-litrainen HEMI.
Women in Uniform

Women in Uniform oli Iron Maidenin kolmas singlejulkaisu ja viimeinen, jolla soitti kitaristi Dennis Stratton. Se julkaistiin 17. lokakuuta 1980, mutta kappaletta ei ole Pohjois-Amerikassa julkaistu ainoankaan albumin yhteydessä. Kappale on lainattu australialaisyhtye Skyhooksilta, joka levytti sen vuonna 1978. 
"Women in Uniform" oli kuitenkin kahdeksas raita harvinaisessa "Killers"-albumin 11 raitaa sisältävässä painoksessa, joka oli jonkin aikaa saatavilla Britanniassa ja Australiassa. "Killers"-albumin vuoden 1995 uudelleenjulkaisussa kappale oli erillisellä bonus-CD:llä.
Singlen kannessa esiintyy Margaret Thatcher sotilaspuvussa kädessään Sterling-konepistooli, Thatcher on valmistautunut kostamaan Eddielle. Tämän kuvituksen tarkoituksena oli lepyttää niitä ihmisiä, jotka loukkaantuivat yhtyeen edellisen singlen, "Sanctuaryn" kannesta, jossa Eddie oli murhannut Thatcherin.
Chrysler Crossfire

Chrysler Crossfire on Chryslerin vuosina 2003–2008 valmistama takavetoinen 2-paikkainen urheiluautomalli. Crossfiren konseptimalli esiteltiin tammikuussa 2001 järjestetyssä Detroitin autonäyttelyssä ja ensimmäinen tuotantomalli valmistui 3. helmikuuta 2003, ollen poikkeuksellisesti vuosimallia 2004, koska normaalisti Amerikkalaisten autojen vuosimalli perinteisesti vaihtuu elokuun lopussa . Roadster-malli esiteltiin Geneven autonäyttelyssä keväällä 2004. Crossfiren valmistus loppui 17 joulukuuta 2007, kyseisen auton ollessa viimeinen vuosimallin 2008 auto.
Yleistä.
Teknisesti auto on hyvin pitkälti samanlainen kuin ensimmäisen sukupolven Mercedes-Benz SLK R170. Muun muassa sisusta, voimansiirto, alusta ja moottori ovat periaatteessa suoraan Mercedes-Benzistä. Crossfiren valmistus tapahtui Saksassa, Karmannin tehtaalla.
Moottori.
Crossfiressä on eteen pitkittäin asennettu Mercedes-Benzin 3,2-litrainen V6-moottori, joka kehittää 215 hevosvoimaa (168 kW) ja 320 Nm vääntöä. Moottorissa käytetään kolmiventtiilitekniikkaa.
Tekniikka.
Vakiovarustukseen kuuluu 6-vaihteinen manuaalivaihteisto, mutta vaihtoehtona on myös 5-vaihteinen automaatti. Ajamiseen liittyviä varusteita ovat muun muassa ABS-jarrut, elektroninen jarruvoiman jako, hätäjarrutustehostin sekä luistonesto- ja ajonvakautusjärjestelmä.
Edessä on 18-tuumaiset ja takana 19-tuumaiset vanteet. Renkaat ovat vastaavasti edessä 18" P225/40 ZR ja takana 19" P255/35 ZR. Takaikkunan alle on integroitu spoileri, joka nousee esiin automaattisesti kun ajonopeus ylittää 104 km/h (65) mph ja vastaavasti laskeutuu alas kun nopeus putoaa alle 64 km/h (37 mph). Spoilerin voi myös alle 104 km/h nopeuksissa nostaa tai laskea manuaalisesti itse halutessaan.
Edessä jousitus on toteutettu erillisjousituksella, jossa on kaksi päällekkäistä tukivartta. Takajousitus on viidellä tukivarrella varustettu monivarsituenta. Edessä ja takana on levyjarrut, takana tosin ilman jäähdytystä. Jarrulevyjen koot ovat edessä 300x28 mm ja takana 278x29 mm
Varusteet.
Suomessa Crossfiren vakiovarustukseen kuuluvat muun muassa Infinity-audiojärjestelmä 240W:n vahvistimella, aktiivinen takaspoileri, etusumuvalot, etu- ja sivuturvatyynyt, integroitu antenni takalasissa, kauko-ohjattu keskuslukitus, nahkaverhoilu ja istuinlämmitys, puoliautomaattinen ilmastointilaite raitisilmasuodattimella, sähköiset ikkunannostimet edessä, sähkötoimiset etuistuimet, sähkötoimiset ja lämmitettävät sivupeilit, tuplapakoputkisto, vakionopeudensäädin ja varashälytin tasontunnistimella.
Crossfire SRT-6.
SRT-6 on mallivuodelle 2005 esitelty perusmallia suorituskykyisempi erikoismalli. Auton mekaanisesti ahdetusta moottorista irtoaa 335 hv (246 kW) ja 420 Nm. Normaalimallin aktiivisesta takaspoilerista poiketen SRT-6:ssa on kiinteä spoileri.
Mallinimen SRT tulee sanoista "Street and Racing Technology". Sen takana on vuonna 2002 Detroitin autonäyttelyssä perustettu SRT-organisaatio.
Dodge Dynasty

Dodge Dynasty on etuvetoinen keskikokoinen sedan, joka julkaistiin vuonna 1987 mallivuodeksi 1988. Auton sisarmalli on Chrysler New Yorker, molemmat mallit rakennettiin Chryslerin C-pohjalevylle. Autoa myytiin Kanadassa nimellä Chrysler Dynasty.
Kaikki Dynastyt on valmistettu Belvideressä, Illinoisissa. Tuotannon loppuessa vuonna 1993 tehdas uudistettiin valmistamaan Dodge Neoneita.
Moottorit.
3,3-litrainen V6-moottori on saatavana ainoastaan Chryslerin elektronisesti ohjatun nelivaihteisen automaattivaihteiston, A604, kanssa.
Chrysler New Yorker

Chrysler New Yorker on Chryslerin täysikokoinen edustusluokan auto, jota valmistettiin vuosina 1936–1996. New Yorkerin korvasi Chryslerin mallistossa Chrysler 300M.
Presidentti Kekkosen New Yorker 1963.
Tasavallan presidentti Urho Kekkosen uudeksi virka-autoksi hankittiin vuonna 1963 Chrysler New Yorker. Autoa pidennettiin ruotsalaisella Heinelin koritehtaalla 70 senttimetrillä, jolloin sen paino lisääntyi noin tonnilla. Muutostyössä kuljettajan osasto erotettiin matkustamosta välilasilla. Auton varusteisiin kuuluivat painonapeilla toimiva automaattivaihteisto, sähköisesti säädettävät lasit, kaksikaiuttiminen radio, kolme lukuvaloa ja yhdistetty savukkeensytytin-tuhkakuppi. Matkustamossa oli oma lämmityslaite. Tammikuussa 1972 auto siirrettiin puolustusvoimien käyttöön Kaartin pataljoonaan rekisteritunnuksella SA-42 ja poistettiin "käyttöön sopimattomana" vuonna 1979. Nykyisin auto kuuluu Mobilia-tieliikennemuseon kokoelmiin.
Presidentti Kekkosen New Yorker 1972.
Suomen tasavallan presidentti Urho Kekkonen sai vuonna 1972 virka-autokseen ruotsalaiskonepajassa 76 senttimetriä pidennetyn Chrysler New Yorkerin, jossa on 7,8 litran V8-moottori ja automaattivaihteisto. Auto varustettiin kahdella C-kasettia käyttävällä nauhurilla, toinen sanelukäyttöön ja toinen stereofonisen musiikin kuunteluun. Viiden hengen matkustamon varusteisiin kuuluvat myös tuolloin harvinaiset rullaturvavyöt ja kokolattiamatto sekä sikarinsytytin ja lukuvalo, mutta ei televisiota eikä baarikaappia. "Helsingin Sanomat" teki auton luovutuksen aikoihin samalle sivulle jutun myös Yhdysvaltain presidentti Richard Nixonille tilatusta luodinkestävästä Lincolnista ja laski sen maksavan yli 15 kertaa sen minkä Suomen presidentin auto. Viimeisinä vuosinaan Chrysler ehti palvella myös Urho Kekkosen seuraajaksi vuonna 1982 valittua Mauno Koivistoa. Chrysler New Yorkerin tilalle hankittiin vuonna 1985 Cadillac.
Vuonna 2017 presidentin entinen New Yorker oli lahtelaisen Klaus Lindholmin omistuksessa 74 000 kilometriä ajettuna.
1994–1996.
Moottorit.
V6-moottori edessä pitkittäin.
Snellin laki

Snellin laki (myös Snelliuksen laki) eli taittumislaki kuvaa valon taittumista kahden aineen rajapinnalla. Laki on nimetty yhden keksijänsä Willebrord Snelliuksen mukaan.
Matemaattisesti taittumislaki voidaan esittää
formula_1
missä
Taittumislakia voi käyttää kummin päin vain. Valo voi tulla myös aineesta B aineeseen A, jolloin valo siis kulkee täsmälleen samaa reittiä mutta vain eri suuntaan. Taitesuhteille pätee formula_5.
Tietyillä tulokulman arvoilla voi tapahtua kokonaisheijastus, kun valo tulee optisesti tiheämmästä aineesta optisesti harvempaan (eli taitekulma on suurempi kuin tulokulma). "Kokonaisheijastuksen rajakulma" saavutetaan, kun taitekulma lähestyy 90 astetta. Tällöin sini taitekulmasta on tasan yksi ja rajakulma voidaan laskea lausekkeesta
formula_6.
Mittaamalla kokonaisheijastuksen rajakulma voidaan siis selvittää taitesuhde formula_4. Eri taajuuksiselle valolle pinnan taitesuhde on eri, joten esimerkiksi näkyvän valon alueella kokonaisheijastus voi tapahtua lasista ilmaan mennessä, mutta röntgenalueella kokonaisheijastus voikin tapahtua vain ilmasta lasiin mennessä.
Chrysler Pacifica

Chrysler Pacifica on DaimlerChryslerin keskikokoinen crossover-SUV joka käyttää samaa pohjalevyä Chryslerin tila-autojen kanssa. Malli esiteltiin vuonna 2004 ja se on tehty Chrysler Citadel -konseptiauton pohjalta. Chryslerin mukaan Pacifica on "Sports Tourer". Malli valmistetaan Kanadan Ontariossa, Windsorissa Chrysler Town &amp; Countryn ja Dodge Grand Caravanin kanssa. Auton on suunnitellut Freeman Thomas.
Kehitys.
Vuonna 2006 markkinoille tuli Limited-malli ilman nelivetoa.
Vuonna 2007 uudeksi moottorivaihtoehdoksi tuli Chryslerin 4,0-litrainen V6, samalla auto sai kevyen kasvojenkohotuksen, jossa tuli muun muassa uudet etuvalot.
Mallin valmistus loppui vuonna 2008.
Moottorit.
Vaihteistona on nelivaihteinen tai kuusivaihteinen automaatti.
Lasse Laukkanen

Lasse Laukkanen (s. 8. toukokuuta 1956 Haapajärvi) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 169.
Laukkanen on toiminut SM-liiga-joukkue Ilveksen huoltajana 1970-luvulta asti. Hän on myös työskennellyt huoltajana muun muassa 18-vuotiaiden maajoukkueessa. Vuonna 1995 perustetun SM-liigan huoltajien yhdistyksen puheenjohtajana Laukkanen on toiminut alusta saakka.
Lasse Laukkasen uraan perehtyvä kirja "Tuntematon Huoltaja" julkaistiin vuonna 2020.
Kesäkuussa 2023 Laukkaselle myönnettiin Vuoden kiekkoteko -palkinto.
Plymouth Prowler

Plymouth Prowler on retrotyylinen urheiluauto, jota valmistettiin Shadysidessä, Ohiossa. Auto muistuttaa 30-luvun hotrodeja, mutta sen voimansiirto oli peräisin Chryslerin LH-autoista. Moottori on 253 hevosvoimainen 3,5 l V6, joka on auton erikoisen muotoisessa keulassa, auto on nimittäin ylhäältä katsottuna lähes kolmion muotoinen. Vaihteistona on 4-vaihteinen automaatti. Viimeiset autot myytiin vuonna 2002 Chrysler-merkillä.
Kori.
Osa Prowlerin korista on tehty alumiinista, etulokasuojat ovat irrallaan korista renkaiden päällä. Prowler suunniteltiin, kun Chryslerin insinööreille annettiin vapaat kädet suunnitella mitä tahansa, mikä kuvaisi sanoja "hot rod" ja "sportster".
Pienoismalli.
Auton tullessa myyntiin siitä tehtiin pienoismalli ametistista. Pienoismallissa oli jalokiviä 9.600 karaatin edestä, sekä jonkin verran valkokultaa.
Arvi Tuomi

Leo Robert Arvid Tuomi (vuoteen 1906 Bergström, 13. maaliskuuta 1893 Helsinki – 13. tammikuuta 1951 Helsinki) oli suomalainen näyttelijä ja teatterinjohtaja. Hänen ensimmäinen elokuvatyönsä "Juhla meren rannalla" on vuodelta 1929. Aktiivinen elokuvaura ajoittuu vuosiin 1939–1950, jolloin hän oli lähinnä sivuosissa lähes 50 elokuvassa. Tuomen suurin rooli oli toinen miespääosa Nyrki Tapiovaaran komediassa "Kaksi Vihtoria" vuonna 1939. Elokuvassa "Linnaisten vihreä kamari" hänet nähdään hovimestari Holmingina.Aleksis Kiven elämästä kertovassa elokuvassa "”Minä elän”" hän näyttelee Zacharias Topeliusta, samoin kuin pari vuotta aiemmin tehdyssä fiktiivisessä Fredrik Pacius-elämäkertaelokuvassa "Ballaadi". Vuonna 1941 Tuomi oli toisena ohjaajana elokuvassa "Viimeinen vieras". 
Arvi Tuomi toimi Porin Työväen Teatterin johtajana 1924–1925 sekä Viipurin Työväen Teatterin johtajana 1926–1938. Hänen aviopuolisonsa oli näyttelijä Santa Tuomi. Sekä Arvi että Santa Tuomi nähdään vuonna 1943 valmistuneessa elokuvassa "Miehen kunnia". Muista Tuomen elokuvista mainittakoon "Rikas tyttö" (1939), "Valkoiset ruusut" (1943), "Neiti Tuittupää" (1943), "Pikajuna pohjoiseen" ja "Amor hoi!" (1950).
Arvi ja Santa Tuomen poika Rauli Tuomi ja tytär Liisa Tuomi olivat myös näyttelijöitä. Arvi Tuomen veli oli näyttelijä Valter Tuomi ja sisar Emmi Jurkka.
Chiyo-Kenchōguchin metroasema

Chiyo-Kenchōguchin metroasema () on Fukuokan kaupungin Hakata-kun suuralueella sijaitseva metroasema. Chiyo-Kenchōguchin asema kolmas asema Hakozaki-linjalla. Asema on avattu 27. huhtikuuta 1984.
Aseman lähistöllä sijaitsevat muun muassa:
Chrysler PT Cruiser

Chrysler PT Cruiser on nostalgisesti muotoiltu tila-auto ja se kuuluu niihin Chrysler-malleihin, joita myydään myös Euroopassa. Chryslerillä on jopa tarjolla PT Cruiseriin myös dieselmoottori vain eurooppalaisia markkinoita varten. Chryslerin jouduttua monien muiden autonvalmistajien tavoin taloudellisiin vaikeuksiin vuosien 2008–2009 aikana, se ryhtyi etsimään säästökohteita ja karsimaan mallistoaan. Tämän johdosta Chrysler tammikuussa 2009 ilmoitti lakkauttavansa PT Cruiserin tuotannon. PT Cruiseria saa myös avoversiona.
Vuoden 2002 Euro NCAP -kolaritestistä PT Cruiser sai tulokseksi kolme tähteä viidestä.
Peräruiske

Peräruiske on toimenpide, jossa ruiskutetaan lääkeainetta peräsuoleen. Peräsuolesta lääke imeytyy verenkiertoon tehokkaasti limakalvojen kautta.
Santa Tuomi

Santa Valborg Tuomi (o.s. Roth; 30. toukokuuta 1897 Porvoo – 23. huhtikuuta 1975 Helsinki) oli suomalainen näyttelijä. Hän näytteli muun muassa Oulun Työväen Näyttämöllä, Helsingin Työväen Teatterissa ja Viipurin Näyttämöllä. Viipurin Työväen Teatterissa hänellä oli pääosa näytelmässä "Häitten jälkeen" ja Biancan rooli "Othellossa" syyskaudella 1926. Kevätkaudella 1928 Tuomi oli mukana muun muassa Franz Schubertin laulunäytelmässä "Wieniläistyttöjä". Helsingin Työväen Teatterissa 6. joulukuuta 1942 juhlaensi-iltansa saaneessa näytelmässä "Pohjalaisia" hän toimi ohjaajana.
Santa Tuomi sekä hänen puolisonsa Arvi Tuomi esiintyvät vuonna 1943 valmistuneessa elokuvassa "Miehen kunnia".
Chrysler Royal

Chrysler Royal oli Chryslerin vuosina 1937–1942 ja 1946–1950 valmistama automalli. Royal oli perusmallin Chrysler tuotantokautensa aikana, eli se oli malliston halvin.
Moottorit.
Royalin moottorit ovat 6-sylinterisiä sivuventtiilimoottoreita.
Ämmässuon ekoteollisuuskeskus

Ämmässuon ekoteollisuuskeskus on kiertotalouteen (jätteenkäsittelyyn ja kierrätykseen) erikoistunut Helsingin seudun ympäristöpalvelujen (HSY) omistama alue Espoon Ämmässuon kaupunginosassa. Alue sijaitsee Espoon länsiosassa noin 25 kilometrin päässä Helsingin keskustasta ja ulottuu myös Kirkkonummen puolelle. Alueelle tuleva liikenne kulkee pääosin Turunväylää (valtatie 1) Histansolmun eritasoliittymästä.
Jätteenkäsittelykeskusta hallinnoi HSY (vuoden 2009 loppuun asti YTV) vastaanottaen pääkaupunkiseudun yli miljoonan asukkaan ja 50 000 yrityksen jätteet. Toimintansa laitos aloitti vuonna 1987. Ämmässuon uusi kaatopaikka-alue otettiin käyttöön marraskuussa 2007.
Ämmässuon jätteenkäsittelykeskuksen yhteydessä sijaitseva kaatopaikka on Pohjoismaiden suurin kaatopaikka.
Kaatopaikan osa-alueilla on kaksi nimeä: "Iso Ämmässuo" ja "Vähä Ämmässuo".
Kaatopaikan sen lähialueen asukkaille aiheuttamien mahdollisten terveyshaittojen selvittämisestä tehtiin valtuustoaloite Espoossa vuonna 2006. Vuonna 2007 kaikki alle puolentoista kilometrin sisällä asuvat kokivat ainakin jonkin verran häiritsevää hajua. Haju koettiin häiritseväksi vielä viiden kilometrin päässäkin.
Laitosalueen vieressä, sen pohjoispuolella sijaitsee myös Kolmperän motocrossrata.
Aršak I

Aršak I () oli Iberian kuningaskunnan eli Kartlin kuningas Artašesiani-dynastiasta vuosina 90–78 eaa. Hänet tunnetaan ainoastaan keskiaikaisista georgialaisista kronikoista. 
Aršak oli Armenian kuninkaan poika. Hänen isänään on pidetty Artavazd I:stä (hallitsi noin 161–123 eaa. ja myöhemmin). Kronikoiden mukaan aateliset kapinoivat Iberian Parnavaziani-dynastian kuningas Parnadžomia vastaan, minkä jälkeen Aršak nostettiin valtaistuimelle. Kapinalliset oikeuttivat valintansa painottamalla sitä, että hän oli naimisissa Parnavaziani-dynastian prinsessan, luultavasti Parnadžomin sisaren kanssa. Kertomus Aršakin hallituskaudesta on huomattavan lyhyt: siinä kerrotaan ainoastaan hänen valtakautensa sujuneen ilman suurempia ongelmia ja että hän vahvisti Tsundan kaupungin linnoituksia Džavakhetissa.
Ihmiskunnan ainoa toivo

Ihmiskunnan ainoa toivo (IAT) on vuonna 1999 perustettu lyhytelokuvaryhmä, joka toimii pääkaupunkiseudulla. Sen tunnetuimpia elokuvia ovat eri festivaaleilla palkitut "Punainen muovipussi", "Normaaliperusviiva", "Emma", "Hyppy" ja lastenelokuva "Poika ja vesi" sekä Apulannan musiikkivideo "Jumala".
Harrastajapiireissä Ihmiskunnan ainoa toivo on tunnettu findie-valtavirrasta poikkeavasta tuotannosta, jota on luonnehdittu yleensä kokeelliseksi elokuvaksi tai draamaksi. Elokuvien toistuvia teemoja ovat perhe- ja parisuhteet, matkat ja ajan kuluminen.
Ryhmän perustaja Ismo Kiesiläinen on ohjannut ryhmän kaikki elokuvat.
Jolt Cola

Jolt Cola oli kasvisuutejuoma, jossa oli virvoitusjuomaksi korkea kofeiinipitoisuus (20 mg/100 ml), minkä takia sitä ei suositeltu lapsille, raskaana oleville tai kofeiiniherkille henkilöille. Useissa energiajuomissa on kuitenkin puolet enemmän kofeiinia. Virvoitusjuoman käyttösuositus on enintään neljä tölkkiä päivässä (330ml).
Jolt Colaa tuotiin Suomeen Hollannista ja tyhjästä tölkistä saa pantin keräyspisteissä. Jolt Colan pohjalta keksittiin Simpsoneiden kolajuoma, "Buzz Cola."
Pierutyyny

Pierutyyny on nykymuodossaan yleensä kumista valmistettu pilailuväline. Pierutyyny puhalletaan täyteen ilmaa ja pannaan sen jälkeen yleensä tuolille, johon pilailun kohteena oleva henkilö istuu. Tämän seurauksena pierutyyny aiheuttaa pierun kaltaisen äänen. Pierutyynyjä on paljon eri kokoisia ja jotkut pierutyynyt täyttyvät itsestään ja jotkut täytyy puhaltaa.
Samankaltaisia tuotteita ovat muun muassa pieruspray ja pierukone joka toimii sähköllä.
Gotse Deltšev

Gotse Deltšev () on kaupunki Bulgariassa. Gotse Deltševin asukasluku on 19 091 (2011) ja se sijaitsee Blagoevgradin alueella. Kaupunki nimettiin vuonna 1951 bulgarialaisen vallankumouksellisen Gotse Deltševin (1872–1903) mukaan. Aiempi nimi oli "Nevrokop".
Lähistöllä sijaitsee roomalaisten toisella vuosisadalla rakentaman linnoituksen rauniot.
Gotse Deltševissä on umpirauhaskirurgiaan erikoistunut sairaala Simvol na nadaždata (Символ на надеждата), joka on perustettu saksalaisten evankelisluterilaisten kirkkojen avulla.
Live in Stockholm

Live in Stockholm (EMUS20045) on chicagolaisen Trouble-yhtyeen musiikki-DVD, joka taltioitiin yhtyeen klubikeikalla Tukholmassa marraskuussa 2003. DVD:n tuottivat Peter Anneroth ja Frank Eriksson. "Live in Stockholmin" julkaisi Escapi Music -levy-yhtiö 26. maaliskuuta 2006.
Keikalla Trouble soittaa setin kenties arvostetuimpia kappaleitaan jokaiselta albumiltaan, jopa "The Skullilta", jonka kappaleita yhtye ei juuri ole esittänyt livenä edes albumin ilmestymisen aikoihin. Jotkut ovat kritisoineet lavashow’ta minimalistiseksi ja Eric Wagnerin laulupuolta jokseenkin turhan hillityksi. Syyksi on arveltu sitä, että keikka on yhtyeen ensimmäinen sen jälkeen, kun se hajosi vuonna 1996. Kitaristien Rick Wartellin ja Bruce Franklinin taitavaa työskentelyä on puolestaan kehuttu. Keikkatallenteen ohjasi ja editoi Magnus Göthlund. Kuvaajina toimivat Jim Henneghan, Sven Ranelf, Joakim Gustafsson, Tom Peczynski ja Mikael Sandberg, joka kuvasi myös valokuvat. Tallenteen Dolby Digital 5.1 -stereoäänityksestä vastasi Andreas Bauman (Bauman Audio Media AB).
Leif Edlingin tekemällä yli puolituntisella haastattelulla yhtye selventää historiaansa ja vastaa imagoaan, vaikutteitaan, sanoituksiaan, levy-yhtiökiistojaan, white metal -leimaansa, arkielämäänsä ja comebackiaan koskeviin kysymyksiin.
Joan Crawfordin filmografia

Joan Crawford (1905–1977) näytteli lähes 50-vuotisen näyttelijänuransa aikana yli sadassa elokuva- ja televisiotuotannossa. Crawford aloitti 20-vuotiaana elokuvauransa, joka kesti aina vuoteen 1970 asti. Vuonna 1925 Crawfordista tuli Metro-Goldwyn-Mayerin sopimusnäyttelijä ja teki elokuvadebyyttinsä draamaelokuvassa "Sydämen ääni". Vuonna 1943 Crawford siirtyi Warner Brothersille, jonka kanssa hän teki yhteistyötä aina vuoteen 1952 asti. Vuonna 1955 Crawford vetäytyi suurelta osin elokuvateollisuudesta työskennelläkseen miehensä Alfred Steelen virvoitusjuomayhtiön Pepsin parissa. Steelen kuoleman jälkeen 1959 Crawford teki muutaman elokuvan enimmäkseen taloudellisista syistä. Crawfordin viimeinen elokuvarooli oli elokuvassa "Trogi" (1970). Vuodesta 1953 alkaen Crawford alkoi näytellä myös televisiossa. Hän on esiintynyt myös monissa radiokuunnelmissa.
45 vuotta kestäneen elokuvauransa aikana Crawfordia ylistettiin monista hänen roolisuorituksistaan. Crawford voitti Oscar-palkinnon parhaasta naispääosasta vuonna 1946 dramaattisesta film noir -elokuvasta "Mildred Pierce – amerikkalainen nainen" (1945). Ainoaksi jääneen Oscar-palkintonsa voittamisen jälkeen hän oli ehdokkaana vielä kaksi kertaa elokuvista "Mieletön rakkaus" (1947) ja "Pelko" (1952).
Seuraavassa luettelossa ovat kaikki hänen elokuva-, televisio- ja arkistoesiintymisensä sekä palkinnot ja palkintoehdokkuudet. Elokuvien suomenkieliset esitysnimet on merkitty Suomen elokuva-arkiston ja Valtion elokuvatarkastamon antamien nimien mukaan.
Makrolidit

Makrolidit ovat monimutkaisia kemiallisia yhdisteitä, joille tyypillinen rakenneominaisuus on makrosyklinen laktonirengas, jossa hiiliatomeja on tyypillisesti 13–15. Laktonirenkaaseen on liittyneenä yksi tai useampi sokerijohdannainen.
Makrolidien on huomattu soveltuvan lääkinnälliseen käyttöön antibioottina, koska ne estävät bakteerien proteiinisynteesiä. Antibakteerista tehoa makrolideilla on muun muassa stafylokokkeja ja streptokokkeja vastaan, mutta tehoa on osoitettu myös klamydiaa, riketsiaa, mykoplasmaa ja jopa tuberkuloosia aiheuttavia mykobakteereja vastaan. Osa bakteereista kykenee kuitenkin muodostamaan resistenssin lääkettä kohtaan.
Makrolideja käytetään ylempien ja alempien hengitysteiden infektioiden, kuten poskiontelotulehduksen, keuhkokuumeen ja keuhkoputkentulehduksen hoitoon. Niillä hoidetaan myös ihon ja pehmytkudosten infektioita.
Makrolideilla on todettu vakavia yhteisvaikutuksia eräiden muiden lääkkeiden kanssa. Esimerkiksi antihistamiinina käytettävä terfenadiini saattaa makrolidien kanssa yhdessä aiheuttaa sydämen rytmihäiriöitä.
Makrolidit kuuluvat anatomis-terapeuttis-kemiallisessa lääkeluokituksessa luokkaan 
J01FA. Makrolidien ryhmään kuuluvat muun muassa seuraavat lääkeaineet:
Robert Mundell

Robert Alexander Mundell, CC (24. lokakuuta 1932 Kingston, Ontario – 4. huhtikuuta 2021 Siena, Toscana) oli kanadalainen ekonomisti.
Mundell sai Nobelin taloustieteen palkinnon vuonna 1999. Hänen optimaalisia valuutta-alueita käsittelevät tutkimuksensa ovat vaikuttaneet muun muassa euron syntymiseen. Mundell toimi Columbian yliopiston professorina vuodesta 1974. Hän opiskeli UBC:ssä, MIT:ssä ja LSE:ssä.
Vladimir Kuzin

Vladimir Semjonovitš Kuzin (, 15. heinäkuuta 1930 Lampožnja, Arkangelin alue, Neuvostoliitto – 5. lokakuuta 2007) oli venäläinen hiihtäjä, joka edusti Neuvostoliittoa 1950-luvulla. Hän urheili Leningrad Dynamo -urheiluseurassa. Cortina d'Ampezzon 1956 talviolympialaisissa hän saavutti kultamitalin 4 × 10 kilometrin viestissä ja sijoittui 30 kilometrin matkalla viidenneksi.
Kuzinin parhaat saavutukset hiihdon maailmanmestaruuskilpailuista olivat kaksi kultaa (30 km, 50 km) ja hopea viestistä Falunissa 1954. Hän voitti 1954 Sverdlovskin hiihtokilpailujen 30 kilometrin kilpailun 10. tammikuuta ja sijoittui kaksi päivää myöhemmin 15 kilometrin kilpailuissa toiseksi. Kuzin voitti tammikuussa 1955 Moskovan kansainvälisen hiihtoviikon 15 kilometrin kilpailun. Seuraavassa kuussa hän jakoi Cortinan olympialaisten esikisojen 30 kilometrin hiihdon voiton Ruotsin Sixten Jernbergin kanssa.
Uruheilu-ransa päätyttyä Vladimir Kuzin työskenteli Neuvostoliiton asevoimien hiihdon päävalmentajana sekä vuosina 1960-1964 ja 1970-1972 Neuvostoliiton hiihtomaajoukkueen päävalmentajana. Hän puolusti vuonna 1972 väitöskirjaansa biologisten tieteiden kandidaatiksi. Hänestä tuli NKP:n jäsen vuonna 1975. 1970-luvun puolivälissä hänestä tuli liikuntaan erikoistuneen armeijan tiedekunnan johtaja apulaisprofessorin nimikkeellä ja sotilasarvona everstiluutnantti. 
Kuzin palkittiin Leninin kunniamerkillä vuonna 1957. Vuonna 1970 Kuzinille myönnettiin opetuksessa ja tutkimuksessa tehdyn työn perusteella Neuvostoliiton arvostetun valmentajan kunniamerkki. Hän kuoli pitkälliseen sairauteen 77-vuotiaana.
Systematic Chaos

Systematic Chaos on Dream Theaterin yhdeksäs studioalbumi, joka julkaistiin 5. kesäkuuta 2007. Albumi on yhtyeen ensimmäinen levy-yhtiö Roadrunner Recordsin kanssa.
Tavallisen CD-painoksen lisäksi albumista julkaistiin myös DVD:n sisältävä erikoispainos. DVD sisältää 5.1-monikanavamiksauksen albumista sekä Mike Portnoyn ohjaaman dokumentin "Chaos in Progress – The Making of Systematic Chaos". Albumin ensimmäinen single kappaleesta "Constant Motion" julkaistiin 27. huhtikuuta 2007, ja kappaleesta on kuvattu myös musiikkivideo.
Keskeneräinen versio kappaleesta "The Dark Eternal Night" vuosi internetiin 28. huhtikuuta 2007, ja koko albumi vuodettiin 9. toukokuuta 2007.
Kappale "Repentance" jatkaa "The Glass Prison" -kappaleen aloittanutta saagaa Mike Portnoyn taannoisesta alkoholiongelmasta. Kappale alkaa samoilla sanoilla, joilla "Train of Thought"in kappale "This Dying Soul" alkaa: "Hello, mirror, So glad to see you my friend, It´s been a while".
I. "Prelude"
II. "Resurrection"
VIII. "Regret"
IX. "Restitution"
III. "Heretic"
IV. "The Slaughter of the Damned"
V. "The Reckoning"
VI. "Salvation"
Falling into Infinity

Falling into Infinity on yhdysvaltalaisen metalliyhtyeen Dream Theaterin neljäs studioalbumi. Albumi oli ainoa studioalbumi kosketinsoittaja Derek Sherinianin kanssa. Silloinen levy-yhtiö Elektra Records painosti yhtyettä tekemään lyhyempiä radiokelpoisia kappaleita, mistä seurasi erimielisyyksiä; kitaristi John Petrucci suhtautui levy-yhtiön painostukseen myötämielisesti mutta rumpali Mike Portnoy vastusti sitä vahvasti. 
Kustannussyistä levy-yhtiö ei halunnut julkaista tupla-albumia joten levyltä jouduttiin karsimaan pois paljon materiaalia, niiden joukossa alkuperäinen "Metropolis Pt. 2" joka sittemmin laajennettiin . Edellä mainitun instrumentaalinen demo sekä lukuisia muita pois jätettyjä kappaleita on julkaistu myöhemmin yhtyeen omilla bootlegeillä.
"Falling into Infinitya" pidettiin ilmestyessään kaupallisena epäonnistumisena, joka ei radioystävällisemmästä suunnastaan huolimatta auttanut Dream Theateria menestymään. AllMusicin Jeremy Ulrey sanoi sitä "yhtyeen heikoimmaksi albumiksi debyytin jälkeen. Sitä on kutsuttu yhtyeen "kaikkein hankalimmaksi albumiksi", mikä johtui albumin tekemisessä tapahtuneesta luovasta jännitteestä ja ristiriidoista. Tämän takia yhtye vaati levy-yhtiötään olemaan puuttumatta albumiensa musiikilliseen suuntaan tulevaisuudessa. Mike Portnoyn mukaan hän olisi tehnyt "kokonaan erilaisen albumin", jos Elektra Records, Kevin Shirley ja Desmond Child eivät olisi olleet mukana albumin tekemisessä. John Petrucci taas on suhtautunut albumiin päinvastaisesti, ja haastattelussa vuonna 2004 hän sanoi "Ehkä voisin vähän tarkentaa: mielestäni se on todella suuri väärinkäsitys. Levy-yhtiöllä ei ollut vaikutusta albumiin. Teimme sellaisen albumin, jollaisen halusimme tehdä."
Live Scenes from New York

Live Scenes from New York on Dream Theaterin kolmesta CD:stä koostuva livealbumi, joka julkaistiin vuonna 2001. Albumin alkuperäisessä kansikuvassa oli yhtyeen alkuaikojen logoon viittaava palava omena, ja liekissä New Yorkin Twin Towers ja taivaanranta. Julkaisupäivänä tapahtuneiden terrori-iskujen vuoksi albumi vedettiin välittömästi pois myynnistä, ja julkaistiin myöhemmin uudelleen vaihdetulla kansikuvalla.
Live at Budokan (Dream Theaterin albumi)

Live at Budokan on Dream Theaterin Japanissa vuonna 2004 äänitetty live-julkaisu, joka julkaistiin CD- ja DVD-formaateissa.
DVD.
Julkaisun DVD-versio kuvattiin niin ikään Tokion Budokanissa. Settilista pyörii enimmäkseen "Train of Thought" -albumin ympärillä, mutta konsertissa esitettiin myös kappale(ita) yhtyeen ensimmäiseltä levyltä (osa Ytse Jam -kappaleesta Instrumedleyn aikana ja Only a Matter of Time). Ainoastaan "Awake"-albumilta ei kuulla yhtään kokonaista kappaletta (osa Erotomaniasta Instrumedleyn aikana).
Sellapan Ramanathan

Sellapan Ramanathan (; 3. heinäkuuta 1924 – 22. elokuuta 2016) oli singaporelainen poliitikko ja Singaporen kuudes presidentti. Hän oli Singaporen pisimpään hallinnut presidentti. Hänen edeltäjänsä oli Ong Teng Cheong. Tony Tan Keng Yam seurasi Ramanathania virassa 1. syyskuuta 2011 alkaen.
Ramanathan oli tamilihindu. Lapsena hän asui Malesian Johorin osavaltiossa perheensä kanssa. Armeija oli käskenyt Ramanathanin isän malesialaiseen Muarin kaupunkiin työskentelemään asianajajan virkailijana kumiviljelmien hoidosta vastaavassa yrityksessä, mutta 1930-luvun lama ja kumin arvon romahdus syöksivät perheen vararikkoon. Ramanathanin isälle kertyi velkaa ja hän lopulta tappoi itsensä Ramanathanin ollessaan 8-vuotias.
Ramanathan palasi syntymäpaikkaansa Singaporeen, jossa hän kävi koulua. Japanin miehityksen aikana Singaporessa Ramanathan työskenteli Japanin sotilaspoliisi kenpeitain palveluksessa kääntäjänä. Sodan päätyttyä hän suoritti toisen asteen koulutuksensa työn ohella itseopiskelun kautta. Hän pääsi sitten tuolloin Singaporessa sijainneeseen Malayan yliopistoon opiskelemaan yhteiskuntaoppia, ja hän valmistui vuonna 1954.
Ramanathan aloitti uransa Singaporen valtion palveluksessa sosiaalityöntekijänä vuonna 1955. Hänet palkittiin kunniamerkillä vuonna 1964, 1967 ja 1974.
Hän oli naimisissa bengali Urmila (Urmi) Nandeyn kanssa ja heillä oli tytär, poika ja kolme lastenlasta.
Singlet 1993–1997

Singlet 1993–1997 on Apulannan ensimmäinen kokoelmalevy vuodelta 1998. Se sisältää yhtyeen singleillä ja EP:eillä julkaistua materiaalia.
Sisältö.
Kappaleet on julkaistu aikaisemmin seuraavilla EP:illä ja singleillä:
Sepp Piontek

Sepp Piontek (s. 5. maaliskuuta 1940 Breslau) on saksalainen jalkapallovalmentaja ja entinen pelaaja. 
Ura.
Piontek aloitti peliuransa VfL Germania Leerissä, josta siirtyi 1960 SV Werder Bremenin riveihin. Bremenissä Piontek pelasi 203 ottelua Bundesliigassa. Hän edusti myös Saksaa 8 A-maaottelussa. Piontek lopetti peliuransa 1971 ja ryhtyi valmentajaksi. Hän toimi Fortuna Düsseldorfin ja FC St. Paulin valmentajana sekä Haitin maajoukkuevalmentajana. 
1979 Piontek ryhtyi valmentamaan Tanskan maajoukkuetta. Piontekin johdolla Tanska selviytyi ensimmäistä kertaa MM-kisoihin 1986. Piontek lopetti uransa Tanskan maajoukkueluotsina 1990 siirtyen vastaamaan Turkin maajoukkueen valmentamisesta. Jätettyään Turkin maajoukkueen 1993 Piontek on valmentanut tanskalaista Silkeborgia sekä Grönlannin jalkapallomaajoukkuetta.
Marinointi

Marinointi on ruoankäsittelytapa, jossa ruoan raaka-aine, kuten liha, riista, kala tai kasvikset, maustetaan pitämällä sitä hieman happamassa mausteliemessä eli marinadissa. Marinadin ainesosia voivat olla esimerkiksi viini, olut, vesi, viinietikka, ruokaöljy, sipuli ja mausteet. 
Suurin osa suomalaisten kuluttamasta lihasta on nykyisin teollisesti marinoitua, koska sitä on helppo valmistaa ruoaksi. Lihamarinadiin on lisätty yleensä öljyn ja mausteiden lisäksi etikan, sitruunamehun tai jogurtin kaltaista hapanta nestettä. Marinadin sisältämillä hapoilla on lihaa mureuttava vaikutus. Lyhytkestoinen, tunnin tai parin, marinointi lähinnä maustaa lihaa, kun taas pitkäkestoinen, yleensä vähintään vuorokauden mittainen marinointi öljypohjaisessa marinadissa myös mureuttaa lihaa. Lihan mureutumiseen tarvitaan aika, jonka kuluttua lihassa olevat entsyymit rikkovat proteiinien rakenteita. Marinadin mureuttava vaikutus perustuu sen happamuuteen. Marinadin mureuttamisen merkitys riippuu siitä, millaista käytetty liha on. Niska- ja kylkiliha on kypsennettävä kauan marinoimisesta huolimatta, kun taas jotkin naudan ruhon osat mureutuvat jo raakakypsytyksessä, joten niiden osalta marinadin mureuttavalla vaikutuksella ei ole merkitystä.
1990- ja 2000-lukujen aikana markkinoille on tullut erilaisia valmiiksi marinoituja liha-, kala- ja kanatuotteita, niin kutsuttuja puolivalmisteita, joita käytettäessä marinoinnin vaatima aika jää pois ja varsinainen ruoanlaittoaika lyhenee. Näitä valmiita marinointituotteita ovat esimerkiksi makeat chilikastikkeet, barbecue-kastikkeet ja pestot.
Sana "marinointi" (ransk. "marinade", lat. "marinus", ’merta koskeva’) tarkoittaa alun perin ruoka-aineitten käsittelyä niin, että ne säilyvät purjelaivoilla pitkillä merimatkoilla. Aikoinaan ennen jääkaappeja ja pakastimia ainoa keino oli joko suolata tai marinoida ruokatarvikkeet.
Päiväraha

Päiväraha on Verohallinnon päätöksen mukaisesti käsitettynä "korvaus kohtuullisesta ruokailu- ja muiden elinkustannusten lisäyksestä, jotka palkansaajalle aiheutuu työmatkasta". Kuitenkaan verottajan käsityksen mukaan "päivärahaan ei sisälly matkustamisesta eikä majoittumisesta aiheutuvia kustannuksia". Lisäksi päivärahan maksamisen edellytyksenä on matkakohteen sijaitseminen vähintään 15 km päässä työpisteestä tai kodista. 
Vuodelle 2024 Verohallinto on päättänyt seuraavat enimmäismäärät verottomille päivärahoille :
Päivärahan saaminen edellyttää työ- tai virkamatkaa, joka suuntautuu yli 15 kilometriä työpaikalta tai kotoa riippuen siitä, kummasta alkaen matka tehdään. Osapäivärahaa maksetaan kotimaassa yli kuusi tuntia ja kokopäivärahaa yli 10 tuntia kestävältä työmatkalta. Päivärahan sijaan on myös mahdollista maksaa ateriakorvausta joka on suuruudeltaan enintään 10,75 euroa. Ateriakorvauksen saamisen edellytyksenä on, ettei työnantaja maksa päivärahaa, työntekijällä ei ole mahdollisuutta järjestää ruokailua ruokatauon aikana tavanomaisessa paikassa. Ateriakorvausta voidaan korottaa, jos palkansaajalla on kaksi ruokailuun oikeuttavaa taukoa työpäivän aikana ja edellä mainitut korvaukseen oikeuttavat kriteerit täyttyvät. Tällöin ateriakorvauksen määrä on 21,50 euroa. 
Työmatkan kestoajasta riippuen päivärahan enimmäismäärät ovat: 
Esimerkki1: "Työmatkasi Suomessa kestää 27 tuntia. Ensimmäisen täyden matkavuorokauden päiväraha on 51 euroa. Viimeisen täyden matkavuorokauden päättymisestä on kulunut 3 tuntia kun työmatka päättyy, joten toinen päiväraha on 24 euroa. Olet oikeutettu saamaan 51+24=75 euroa." 
Jos palkansaaja jonakin matkavuorokautena saa ilmaisen tai matkalipun hintaan sisältyneen ruoan, päivärahan enimmäismäärä on puolet 1 momentin mukaisista määristä. Ilmaisella ruoalla tarkoitetaan kokopäivärahan kysymyksessä ollen kahta ja osapäivärahan kysymyksessä ollen yhtä ilmaista ateriaa. 
Esimerkki 2: "Työmatka kestää 29 tuntia ja ruokailet ilmaiseksi kaksi kertaa ensimmäisen 24 tunnin aikana ja kerran viimeisten 5 tunnin aikana. Päivärahojen kokonaismäärä on tällöin: 51/2+24/2 = 37,50 euroa." 
Ulkomaille suuntautuvalla työmatkalla maksetaan ulkomaanpäivärahaa, jonka suuruus vaihtelee matkustuspaikkakunnan kalleuden mukaisesti. Näin päivärahat voivat vaihdella jopa saman valtion sisällä. Esimerkiksi vuonna 2024 Venäjän-päiväraha on yleisesti 66 euroa, mutta Moskovassa 82 euroa ja Pietarissakin 76 euroa. Ulkomaanpäivärahat määräytyvät Verohallinnon vuosittain julkaistavan taulukon mukaisesti. 
Myös asevelvollisille maksettava päivittäinen korvaus on nimeltään päiväraha. Varus- ja siviilipalvelusmiehen päiväraha on palvelusajan mukaan vuonna 2024 5,90 euroa (1–165 pv), 9,80 euroa (166–255 pv) tai 13,65 euroa (256–347 pv). Naispuolisille varusmiehille maksetaan päivärahan lisäksi varusrahaa 1,50 euroa / päivä, jonka tarkoituksena on kattaa niitä hygienia- ja terveystuotteita, joita Puolustusvoimat ei voi tarjota.
Alaska Airlines

Alaska Airlines on yhdysvaltalainen lentoyhtiö. Yhtiö lentää Alaskasta muualle Yhdysvaltoihin, Kanadaan ja Meksikoon. Vuonna 2023 Alaska Airlines ilmoitti että se yhdistyy Hawaiian Airlinesin kanssa. Kauppa saatiin päätökseen syyskuussa 2024. Kumpikin lentoyhtiö jatkaa toimintaansa omalla nimellään.
Alaska Airlines liittyi vuonna 2021 Oneworld-allianssiin.
Laivasto.
Nykyinen laivasto.
Huhtikuussa 2025 Alaska Airlinesin laivasto koostuu seuraavista konetyypeistä. Laivaston keski-ikä on 9,0 vuotta.
Illyrialaiset

 
Illyrialaiset ovat muinainen kansa, joka asui Länsi-Balkanilla, Illyriassa. He puhuivat illyyrin kieltä.
Kreikkalaiset kutsuivat illyrialaisiksi ihmisiä, jotka asuivat Makedonian ja Traakian takana, Tonavan alapuolella.
Historia.
Illyrialaiset muodostivat useita kuningaskuntia Keski-Balkanilla. Ensimmäinen tunnettu illyrialainen kuningas oli Bardyllis. Illyrialaiset kuningaskunnat olivat usein sodassa Makedoniaa vastaan, ja illyrialaiset merirosvot olivat tunnettu uhka lähialueiden kansoille.
Kun Rooma oli valloittanut Illyrian, suurin osa illyrialaisista roomalaistui. Latina ja latinalainen kulttuuri juurtui alueelle. Illyrialaisesta kaupungista Sirmiumista tuli yksi Rooman imperiumin hallintokaupungeista ja useat keisarit olivat syntyperältään illyrialaisia.
Illyrialaisten kohtalo.
Illyrialaisten kohtalo ei ole täysin selvää. Jotkut uskovat, että illyrialaiset kuolivat sukupuuttoon, kun taas jotkut ylläpitävät teoriaa, että albania on illyyrin sukukieli, ja näin albaanit olisivat sukua muinaiselle kansalle.
Nimen myöhäisempi käyttö.
Nimeä "illyrialaiset" käytti Habsburgien monarkia määritellessään eteläslaaveja (serbejä, kroaatteja, sloveeneja jne.), koska ajateltiin, että he olivat slaavilaistuneiden illyrialaisten jälkeläisiä. Kun Napoleon valtasi osan eteläslaavien maista 1800-luvun alussa, nämä alueet nimettiin Illyrian provinsseiksi. 
Myös albanialaiseen nationalismiin on usein liittynyt ajatus, jonka mukaan albaanit ovat muinaisten illyyrien jälkeläisiä. Tällöin on haluttu korostaa albaanien eroa slaaveihin nähden.
Yhdysvaltain kansallinen liikenneturvallisuuslautakunta

Yhdysvaltain kansallinen liikenneturvallisuuslautakunta (, lyh. NTSB) on Yhdysvaltain hallinnon itsenäinen organisaatio, jonka tehtävänä on tutkia lento-, tie- ja rautatieliikenteessä sekä putkistokuljetuksissa tapahtuvat onnettomuudet ja vakavat vaaratilanteet. Suomessa vastaavia tehtäviä hoitaa Onnettomuustutkintakeskus.
NTSB on perustettu vuonna 1967, jolloin se korvasi Civil Aeronautics Boardin tutkintahaaran. Alun perin NTSB oli osa Yhdysvaltain liikenneministeriötä, mutta se erotettiin itsenäiseksi yksiköksi vuonna 1975.
NTSB tutkii kongressin pyynnöstä kaikki lentoliikenneonnettomuudet ja vaaratilanteet, sekä merkittävät onnettomuudet muissa kuljetusmuodoissa. Organisaation tehtäviin kuuluvat myös vaarallisten aineiden kuljetuksissa tapahtuneiden onnettomuuksien tutkiminen.
NTSB:n puheenjohtajana toimii Mark Rosenker, joka on toiminut varapuheenjohtajana vuodesta 2003, puheenjohtajan sijaisena maaliskuusta 2005 ja puheenjohtajana syyskuusta 2006 lähtien. Varapuheenjohtajana toimii Robert Sumwalt. NTSB:n kotipaikka on Washington, D.C.